## Odluka o pomilovanju po molbama osuđenih osoba klasa: 703-04/13-01/02, urbroj: 71-05-05/2-13-01 od 20. svibnja 2013.

### NN 123/2013 (4.10.2013.), Odluka o pomilovanju po molbama osuđenih osoba klasa: 703-04/13-01/02, urbroj: 71-05-05/2-13-01 od 20. svibnja 2013.

PREDSJEDNIK REPUBLIKE HRVATSKE

2652

Na temelju članka 98. podstavak 4. Ustava Republike Hrvatske, članka 1. stavka 2. Zakona o pomilovanju i prijedloga Komisije za pomilovanja od 24. travnja 2013. donosim

ODLUKU

O POMILOVANJIMA PO MOLBAMA OSUĐENIH OSOBA

Izrečena kazna zatvora zamjenjuje se uvjetnom osudom

ZDENKA VELIĆ, ranije Ivošević, kći Marka, rođena 1963. u Brinju

– izrečena kazna zatvora u trajanju od 6 mjeseci, zbog kaznenog djela ubojstva na mah u pokušaju iz čl. 92. KZ u vezi čl. 33. KZ – zamjenjuje se uvjetnom osudom i neće se izvršiti ukoliko osuđenica u roku od 2 godine ne počini novo kazneno djelo

Umanjuje se izrečena kazna zatvora

VESNA MASATOVIĆ, kći Mije, rođena 1960. u Slavonskom Brodu

– izrečena kazna zatvora u trajanju od 2 godine, zbog kaznenog djela razbojničke krađe iz čl. 219. st. 1. i 2. KZ uz primjenu čl. 57. st. 2. i 4. toč. c KZ – umanjuje se za 2 mjeseca

MARIJA TUFEKOVIĆ, kći Mate, rođena 1967. u Netretiću

– izrečena kazna zatvora u trajanju od 3 godine, zbog kaznenog djela protiv opće sigurnosti iz čl. 271. st. 2. KZ u vezi čl. 263. st. 2. KZ – umanjuje se za 1 godinu

DEAN ŠKARO, sin Petra, rođen 1979. u Splitu

– izrečena kazna zatvora u trajanju od 1 godine i 6 mjeseci, zbog kaznenog djela teške tjelesne ozljede iz čl. 99. st. 3. KZ – umanjuje se za 6 mjeseci

Da je se prijevremena rehabilitacija

RENATO DAVID, sin Tihomira, rođen 1985. u Zagrebu

– za izrečenu kaznu zatvora u trajanju od 6 mjeseci, uvjetno na 1 godinu, zbog kaznenog djela krivotvorenja isprave iz čl. 311. st. 1. i 2. KZ – daje se prijevremena rehabilitacija

DARKO ŠTEFIĆ, sin Stjepana, rođen 1975. u Varaždinu

– za izrečenu kaznu zatvora u trajanju od 3 mjeseca, uvjetno na 1 godinu, zbog kaznenog djela izigravanja zabrane iz sigurnosnih mjera iz čl. 308. st. 2. u vezi st. 1. KZ – daje se prijevremena rehabilitacija

MLADEN ŠMITRAN, rođen 1985. u Bosanskoj Gradišci, Bosna i Hercegovina

– za izrečenu novčanu kaznu u iznosu od 40 prosječnih dnevnih dohodaka u RH, što ukupno iznosi 7012,00 kn, pod uvjetom da u roku provjere od 1 godine ne počini novo kazneno djelo, a zbog kaznenog djela protuzakonitog prebacivanja osoba preko državne granice iz čl. 177. st. 1. KZ u vezi čl. 35. st.3. KZ – daje se prijevremena rehabilitacija

BRANKO MATANIĆ, sin Ivana, rođen 1953. u Slavonskom Brodu

– za izrečenu kaznu zatvora u trajanju od 1 godine, uvjetno na 2 godine, zbog kaznenog djela nedozvoljenog posjedovanja oružja i eksplozivnih tvari iz čl. 335. st. 2. KZ – daje se prijevremena rehabilitacija

STOJAN PETERKA, sin Tome, rođen 1954. u Puli,

– za izrečenu kaznu zatvora u trajanju od 6 mjeseci, koja je zamijenjena radom za opće dobro na slobodi u trajanju od 60 radnih dana, zbog kaznenog djela krivotvorenja isprave iz čl. 311. st. 1. i 2. KZ – daje se prijevremena rehabilitacija

DINO SPITZER, sin Borisa, rođen 1991. u Zagrebu

– za izrečenu kaznu zatvora u trajanju od 8 mjeseci, uvjetno na 2 godine, zbog kaznenog djela teške krađe u pokušaju iz čl. 217. st. 1. u vezi s čl. 216. st. 1. KZ u vezi čl. 33. KZ i kaznenog djela krađe iz čl. 216. st. 1. KZ – daje se prijevremena rehabilitacija

JOSIP LIVIĆ, sin Antuna, rođen 1980. u Slavonskom Brodu

– za izrečenu kaznu zatvora u trajanju od 6 mjeseci, zbog kaznenog djela izazivanja prometne nesreće iz čl. 272. st. 1., 2. i 4. KZ – daje se prijevremena rehabilitacija.

Klasa: 703-04/13-01/02

Urbroj: 71-05-05/2-13-01

Zagreb, 20. svibnja 2013.

Predsjednik

Republike Hrvatske

Ivo Josipović, v. r.

Odluka, NN 123/2013-2652